รถล้มหัวฟาดพื้นมาเกือบ 4 เดือนละครับยังไม่หายมึนหัวเลยครับเคยไปหามาแล้ว 2 รอบครับ บอกไม่มีอาการบ่งชี้อะไรเลยไม่สแกนหัวให้ ให้ยาพารามากินครับ ผมควรทำไงต่อดีครับ ยังไม่หายมึนหัวเลยครับ
สวัสดีค่ะ การได้รับอุบัติเหตุที่ศีรษะอาจทำให้ได้รับความกระทบกระเทือนที่สมองหรือกล้ามเนื้อรอบๆหนังศีรษะได้ หากหลังเกิดอุบัติเหตุ มีการสลบหรือหมดสติไปชั่วครู่ และต่อมามีอาการปวดศีรษะรุนแรง อาเจียนพุ่ง ตาพร่ามัว เห็นภาพซ้อน แขนขาอ่อนแรง ชัก เกร็ง ซึมลง ต้องรีบไปพบแพทย์โดยเร็ว เนื่องจากอาจเกิดเลือดออกภายในกะโหลกศีรษะขึ้นจากเหตุการณ์ดังกล่าวมา หากผ่านมา 4 เดือนแล้ว อาการไม่ได้เป็นมากขึ้นเรื่อยๆ อาจจะไม่ใช่ภาวะอันตรายทางสมองดังที่กล่าวไป แต่อาการมึนๆหัวที่มีอยู่นั้นก็ควรกลับไปตรวจกับแพทย์ โดยอาจต้องตรวจระบบประสาทเพิ่มเติมและส่งเอ็กซเรย์คอมพิวเตอร์หากมีข้อบ่งชี้ โดยควรแจ้งแพทย์ให้ทราบว่ามาตรวจหลายครั้ง ได้ยาอะไรไปแล้วบ้าง ยังไม่ทุเลา